

Bare forskning kan stoppe barnedemens!

Også barn kan få demens, og i år går Nasjonalforeningens Demensaksjon til inntekt for forskningen på barnedemens.

Risikoen for å få en demenssykdom øker når vi blir eldre. Svært få under 70 år har demens, og det er en sjelden sykdom hos barn. Men noen hundre barn i Norge er rammet. Disse barna trenger vår hjelp. Det trengs mer forskning. Bare forskning kan stoppe barnedemens.

Barnedemens skyldes en rekke sykdommer, og betegnelsen brukes siden disse barna får de samme alvorlige symptomene på demens som voksne. Det finnes mange alvorlige og sjeldne sykdommer som medfører barnedemens. De aller fleste sykdommene som fører til barnedemens, er arvelige, oftest nedarvet fra både mor og far. 

Det er fremdeles mye vi ikke vet, og mye å lære, før vi kan tilby barn med demenssykdom like god behandling som andre pasientgrupper. I Norge har vi noen av de beste demensforskningsmiljøene i verden. De som forsker på barnedemens driver grunnforskning som kommer hele demensfeltet til gode, så denne forskningen bidrar også til at vi kommer nærmere å knekke demenskoden generelt.

Over 100 000 mennesker i Norge har demens, og tallet øker hvert år, fordi det blir flere eldre i befolkningen. Beregninger viser at nærmere dobbelt så mange vil ha alzheimer eller en annen demenssykdom i løpet av et par tiår, dersom vi ikke lykkes med å finne utsettende eller kurerende behandling. I X fylke øker forekomsten fra Y til Z ifølge demenskartet.no

I Demensaksjonen kan vi alle bidra. Ta godt imot bøssebærerne i aksjonsuka mellom 21. og 27. september!



Bildetekst: Syver Blindheim (t.v.) og Ulrik Frengen lar seg ikke stoppe av sykdommen. Her gjør de seg klare til en tur i klatreløypa. Foto: Tobias Østmoen



